rejauldu/bengali-wikipedia huggingface dataset:
থাম্ব|বলরেখা বিষয়ক চিত্র বলরেখা কোনো বলক্ষেত্রের কাল্পনিক রেখা, যার সাহায্যে ক্ষেত্রের দিক ও প্রাবল্য সম্পর্কে ধারণা লাভ করা যায়। বলরেখায় তীর চিহ্ন দিয়ে ক্ষেত্রের অভিমুখ দেখানো হয় এবং বলরেখাগুলির ঘনত্ব ক্ষেত্রের স্থানীয় প্রাবল্য সূচিত করে। দুটি বলরেখা কখনো একে অপরকে অতিক্রম করেনা কারণ একটী বিন্দুতে ক্ষেত্রের একটি মাত্র দিক থাকতে পারে।   চৌম্বক বলরেখা  কোনো চৌম্বক ক্ষেত্রে একটি বিচ্ছিন্ন উত্তর মেরুকে মুক্তাবস্থায় স্থাপন করলে মেরুটি যে পথে পরিভ্রমণ করে তাকে চৌম্বক বলরেখা বলে। চৌম্বক বলরেখার সাহায্যে চৌম্বক ক্ষেত্রের প্রাবল্য ও অভিমুখ সম্পর্কে জানা যায়। চৌম্বক বলরেখাগুলির কোন শুরু বা শেষ নেই এরা বদ্ধ বর্তনী (closed loop), চুম্বকের বাইরে এরা উত্তর মেরু থেকে দক্ষিণ মেরুর দিকে এবং চুম্বকের ভিতরে দক্ষিণ মেরু থেকে উত্তর মেরুর দিকে যায়।   বৈদ্যুতিক বলরেখা  বৈদ্যুতিক বলরেখা দারা বৈদ্যুতিক ক্ষেত্রের প্রাবল্য ও অভিমুখ সম্পর্কে জানা যায়। এরকম কোনো বৈদ্যুতিক বা তড়িৎক্ষেত্রে কোনো একক পজিটিভ বা ধনাত্নক চার্জ কে স্থাপন করলে এটি যে পথে পরিভ্রমণ করে তাকে বৈদ্যুতিক বলরেখা বলে। বৈদ্যুতিক ক্ষেত্রের বেলায় বলরেখা কে বলের টিউব ও বলে। চৌম্বক বা বৈদ্যুতিক ক্ষেত্রে বলরেখার সঙ্গে অঙ্কিত স্পর্শক চৌম্বক এর দিক নির্দেশ করে, এবং বলরেখার সঙ্গে লম্বভাবে অবস্থিত এক বর্গসেন্টিমিটার ক্ষেত্রফলের মধ্য দিয়ে অতিক্রান্ত বলরেখার সংখ্যা চৌম্বক বা বৈদ্যুতিক ক্ষেত্রে প্রাবল্যের মান নির্দেশ করে। বৈদ্যুতিক বলরেখা ধনাত্নক চার্জ থেকে বের হয়ে ঋনাত্নক চার্জে শেষ হয়। পরিবাহীর ভিতরে কোনো বৈদ্যুতিক বলরেখা থাকে না।  বিষয়শ্রেণী:পদার্থবিজ্ঞান বিষয়শ্রেণী:ভেক্টর ক্যালকুলাস
/*** উইকিছুটি কার্যকরীকরণ শুরু ***/ $(document).ready(function()  {  	/*** এখানে সম্পাদনা শুরু করুন ***/  	// আপনি কখন উইকিছুটি শেষ করতে চান? 	// শুরুতে ০ দিবেন না। (উদাহরণ: 9 - সঠিক, 09 - ভুল)  	var date = { year: 2020, month: 2, day: 11}; 	var time = { hours: 20, minutes: 22, seconds: 0 };  	/*** এখানে সম্পাদনা শেষ করুন ***/ 	 	var currentDate = new Date(); 	var enforcedBreakEnd = new Date( 		date.year,date.month-1,date.day,time.hours,time.minutes,time.seconds); 	if (currentDate <= enforcedBreakEnd)  	{ 		alert(""+enforcedBreakEnd.toLocaleString() 			+ " পর্যন্ত উইকিছুটি কার্যকর\n(এখন তারিখ "+currentDate.toLocaleString()+")\n\nবিদায়!"); 		mw.loader.using(["mediawiki.api", "mediawiki.user"]).then(function () 		{ 			new mw.Api().post( 			{ 				action: 'logout', 				token: mw.user.tokens.get('csrfToken') 			}).done(function (data) 			{ 				location = "//" + location.host + "/w/index.php?title=" 					 + "Special:Userlogin&returnto=প্রধান_পাতা"; 			}).fail(function () 			{ 				console.log("logout failed") 			}); 		}); 	} }); /*** উইকিছুটি কার্যকরীকরণ শেষ ***/
লাভলী চৌধুরী একজন সাবেক বাংলাদেশী পেশাদারী শুটার। তিনি ১৯৯৯ দক্ষিণ এশীয় গেম্‌স-এ সাবরিনা সুলতানা ও কাজী শাহানা পারভীন-এর সাথে প্রণ রাইফেলের দলগত ইভেন্টে স্বর্ণ জয় করেন।সেই আঁখি এখন, দৈনিক প্রথম আলো, ০৭ অক্টোবর ২০১৭  তিনি বাংলাদেশের আরেক পেশাদার পুরুষ শুটার ফিরোজ হোসেনের সাথে ২০০১ সালে বিবাহবন্ধনে আবদ্ধ হন এবং ২০১২ সালের ৩১ অক্টোবর এক সড়ক দূর্ঘটনায় তার স্বামী ও শিশু কন্যাকে হারান।শ্যুটিং আঁকড়েই তাঁর বেঁচে থাকা, মাসুদ আলম, দৈনিক প্রথম আলো, ২০-০৭-২০১৩  তথ্যসূত্র  বিষয়শ্রেণী:বাংলাদেশী নারী ক্রীড়া শুটার
ফ্রাঙ্কো আরমানি (, ; জন্ম: ১৬ ডিসেম্বর ১৯৮৬) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে আর্জেন্টিনীয় ক্লাব রিভার প্লেত এবং আর্জেন্টিনা জাতীয় দলের হয়ে গোলরক্ষক হিসেবে খেলেন।  আরমানি ২০১৮ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ১৭ ম্যাচে অংশগ্রহণ করেছেন।  প্রারম্ভিক জীবন ফ্রাঙ্কো আরমানি ১৯৮৬ সালের ১৬ই ডিসেম্বর তারিখে আর্জেন্টিনার কাসিলদায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০১৮ সালের ২৬শে জুন তারিখে, ৩১ বছর, ৬ মাস ও ১০ দিন বয়সে, ডান পায়ে ফুটবল খেলায় পারদর্শী আরমানি নাইজেরিয়ার বিরুদ্ধে অনুষ্ঠিত ২০১৮ ফিফা বিশ্বকাপের ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১২ নম্বর জার্সি পরিধান করে খেলেছিলেন। ম্যাচটি আর্জেন্টিনা ২–১ গোলের ব্যবধানে জয়লাভ করেছিল। আর্জেন্টিনার হয়ে অভিষেকের বছরে আরমানি সর্বমোট ৩ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল আর্জেন্টিনা  ২০১৮  ৩  ০ ২০১৯ ৮  ০ ২০২০  ৪  ০ ২০২১  ১  ০ ২০২২  ১  ০ সর্বমোট  ১৭  ০  তথ্যসূত্র  বহিঃসংযোগ                   বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ক্লাব আতলেতিকো রিভার প্লেতের ফুটবলার বিষয়শ্রেণী:ফুটবল গোলরক্ষক বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:২০২১ কোপা আমেরিকার খেলোয়াড় বিষয়শ্রেণী:২০১৯ কোপা আমেরিকার খেলোয়াড় বিষয়শ্রেণী:কোপা আমেরিকা বিজয়ী খেলোয়াড় বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:আর্জেন্টিনীয় প্রবাসী পুরুষ ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:ফিফা বিশ্বকাপ বিজয়ী খেলোয়াড় বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:কাসিলদার ফুটবলার
জয় বরুয়া ()ভারতের প্রসিদ্ধ কণ্ঠশিল্পী ও জয় ব্যান্ডের মুল কণ্ঠশিল্পী। তিনি হিন্দি, তেলুগু ও অসমীয়া ভাষার চলচ্চিত্রে কন্ঠদান করেছেন । ২০১০ সনের ডিসেম্বরে মুম্বইয়ে অনুষ্ঠিত প্রথম ইংক কন্ফারেন্সে তাকে ফেল্লো হিসেবে নিমন্ত্রণ করা হয়The INK Conference; আহরণ: নভেম্বর ৯, ২০১১  ও জয়পুরে ৮-১১ ডিসেম্বর ২০১১ সনে অনুষ্ঠিত ইংকের দ্বিতীয় কন্ফারেন্সে তাকে বক্তা হিসেবে আমন্ত্রণ জানানো হয়।  প্রারম্ভিক জীবন তিনসুকিয়া জেলার ডিগবয়ে জয় বরুয়া জন্মগ্রহণ করেন। তার পিতার নাম রোহিণি ধর বরুয়া ও মাতার নাম রঞ্জনা বরুয়া। মাত্র চার বৎসর বয়সে তার পিতা তাকে ভায়োলিন উপহার দেন। এইটিই ছিল তার সংগীত জীবনে প্রবেশের সূচনা। সাত বৎসর বয়সে তার ভগিনী তাকে জোড়পূর্বক সংগীত প্রতিযোগীতায় অংশ গ্রহণ করান ও জয় বরুয়া এতে বিজয়ী হয়। এইভাবেই তিনি সংগীতের প্রেমী হয়ে উঠে বিশেষ করে তিনি প্রাশ্চাত্য সংগীতের প্রতি আকৃষ্ট ছিলেন। দা বিটলস্‌, দা ঈগলস্‌, সাইমন আ্যান্ড গারফাঙ্কেল ও ইউ ২ ব্যান্ড ইত্যাদি ছিল তার অনুপ্রেরণার উৎস। তিনি শিলংয়ের সেন্ট আ্যান্টনিস হাইস্কুল থেকে মাধ্যমিক শিক্ষা লাভ করেন। পরবর্তী সময়ে তিনি গুয়াহাটির কমার্স কলেজ থেকে বাণিজ্য শাখায় স্নাতক ডিগ্রী লাভ করেন।  ২০০২ সনে তিনি নয়না বরঠাকুরকে বিবাহ করেন। তারা বর্তমান মুম্বইয়ে বসবাস করেন।  শিল্পী জীবন জয় বরুয়ার শিল্পী জীবন আরম্ভ হয় বিভিন্ন কম্পানীর বিজ্ঞাপনের গানে কন্ঠদান করে। তার কন্ঠদান করা কয়েকটি কম্পানীর নাম হচ্ছে: ভোডাফোন, রিলায়েন্স, অ্যাল.জি, হিরো হোন্ডা, নেসক্যাফি, ক্লাব মহিন্দ্রা, টাটা টি, কোলা কোলা মিনিট মেইড, কার্ল-ওন, হর্লিক্স ও আলফা ওয়ান ইত্যাদি।  ২০১০ সনে মুক্তিপ্রাপ্ত কালভার কিং নামক তেলুগু চলচ্চিত্রে তিনি নেপথ্য গায়ক হিসেবে কন্ঠদান করেন। তিনি ভ্রাম্যমাণ থিয়েটারের নেপথ্য গায়ক হিসেবে গান গায় ২০১১-২০১২ বর্ষের হেঙুল থিয়েটারের খিরকী নামক নাটকে।আজির দৈনিক বাতরি; জুলাই ৮, ২০১১; পৃষ্ঠা ১০   জয় লুকিং আউট দা উইন্ডো ২০১০ সনের ২১ ডিসেম্বর তারিখে জয় বরুয়া অসমীয়া ভাষায় আঠটি গানের একটি অ্যালবাম মুক্তি দেন যার নাম জয়: লুকিং আউট দা উইন্ডো। এই আঠটি গানের মধ্যে আইকন বাইকন ও তেজিমলা গানটি অধিক জনপ্রিয় হয়। আইকন বাইকন নামক গানটির ভিডিও বানানো হয়েছে। জয় ব্যান্ডের অন্যান্য সদস্যেরা হচ্ছে পবন রসেইলি, ইবসন লাল বরুয়া, মানস চৌধুরী ও পার্থ গোস্বামী।  পুরস্কার  শ্রেষ্ঠ নবাগত কণ্ঠশিল্পী (পুরুষ), বিগ অসমীয়া মিউজিক অ্যায়ার্ড ২০১০, (জয়: লুকিং আউট দা উইন্ডের জন্য) তথ্যসূত্র  বহিঃসংযোগ Interview with Joi Barua at IndianMusicMug  Joi - A Voice spreading Joy at Fried Eye  Joi: Looking Out of the Window - a Review at Fried Eye IndianMusicMug ia celebrating 2012 Rongali/ Bohag Bihu with Joi Barua at IndianMusicMug  বিষয়শ্রেণী:আসামের সঙ্গীতশিল্পী বিষয়শ্রেণী:জীবিত ব্যক্তি বিষয়শ্রেণী:ভারতীয় গায়ক বিষয়শ্রেণী:অসমীয়া নেপথ্য সঙ্গীতশিল্পী বিষয়শ্রেণী:তিনসুকিয়া জেলার ব্যক্তি
এবিএম মহিউদ্দীন চৌধুরী (১ ডিসেম্বর ১৯৪৪ - ১৫ ডিসেম্বর ২০১৭) ছিলেন বাংলাদেশের চট্টগ্রাম জেলার একজন রাজনীতিবিদ। তিনি চট্টগ্রাম সিটি কর্পোরেশনের মেয়র ছিলেন।   প্রাথমিক জীবন  মহিউদ্দীন চৌধুরী ১৯৪৪ সালের ১ ডিসেম্বর চট্টগ্রাম জেলার রাউজান উপজেলার গহিরা গ্রামে বক্স আলী চৌধুরী বাড়িতে জন্মগ্রহণ করেন। তার বাবা রেল কর্মকর্তা হোসেন আহমদ চৌধুরী এবং মা বেদুরা বেগম।   শিক্ষা জীবন  মহিউদ্দিন চৌধুরী ১৯৬২ সালে এসএসসি, ১৯৬৫ সালে চট্টগ্রাম সিটি কলেজ হতে এইচএসসি এবং ১৯৬৭ সালে ডিগ্রি পাস করেন। চট্টগ্রাম বিশ্ববিদ্যালয়ের ইসলামের ইতিহাস ও সংস্কৃতি বিভাগ এবং পরে আইন কলেজে ভর্তি হলেও ছাত্র আন্দোলনে জড়িয়ে পড়ায় লেখাপড়া শেষ করতে পারেননি।   রাজনৈতিক জীবন  এবিএম মহিউদ্দীন চৌধুরী ছাত্র অবস্থাতেই রাজনীতিতে জড়িয়ে পড়েন। তিনি ১৯৬৮ ও ১৯৬৯ সালে চট্টগ্রাম নগর ছাত্রলীগের সাধারণ সম্পাদকের দায়িত্ব পালন করেন।  একাত্তরে গঠন করেন ‘জয় বাংলা’ বাহিনী। সেই সময় গ্রেফতার হন পাকিস্তানি সেনাদের হাতে। পরে পাগলের অভিনয় করে কারাগার থেকে ছাড়া পেয়ে পালিয়ে যান ভারতে। সেখানে উত্তর প্রদেশের তান্ডুয়া সামরিক ক্যাম্পে প্রশিক্ষণরত মুক্তিযোদ্ধাদের একটি স্কোয়াডের কমান্ডার নিযুক্ত হন মহিউদ্দিন।  এরপর শ্রমিক রাজনীতিতে যুক্ত হন তিনি। যুবলীগের নগর কমিটির সাধারণ সম্পাদকের দায়িত্ব পালন করেন তিনি।  পঁচাত্তরে বঙ্গবন্ধু শেখ মুজিবুর রহমান সপরিবারে নিহত হলে প্রতিশোধ নিতে মৌলভী সৈয়দের নেতৃত্বে ‘মুজিব বাহিনী’ গঠন করেন মহিউদ্দিন। ওই সময় ‘চট্টগ্রাম ষড়যন্ত্র মামলা’র আসামি করা হলে তিনি পালিয়ে কলকাতায় চলে যান। ১৯৭৮ সালে দেশে ফেরেন বলে আত্মজীবনীমূলক বইয়ে উল্লেখ রয়েছে।  তিনি ১৯৯৪ সালে প্রথমবারের মতো চট্টগ্রাম সিটি কর্পোরেশনের মেয়র নির্বাচিত হন। ২০০৫ সালের মেয়র নির্বাচনে তিনি ক্ষমতাসীন বাংলাদেশ জাতীয়তাবাদী দলের একজন মন্ত্রীকে পরাজিত করে তৃতীয়বারের মতো চট্টগ্রামের মেয়র হিসেবে নির্বাচিত হন।BBC NEWS | World | South Asia | Opposition win in Chittagong poll ২০০৯ এর নির্বাচনে প্রায় ১ লক্ষ ভোটের ব্যবধানে পরাজিত হন।   পারিবারিক জীবন  এবিএম মহিউদ্দীন চৌধুরী ১৯৮২ সালে শাহেদা আক্তার ওরফে শাহেদা মহিউদ্দিনকে বিয়ে করেন। ১৯ অক্টোবর ১৯৮৬ সালে বোমা দুর্ঘটনায় নিজ বাড়িতে শাহেদা মৃত্যবরণ করেন। মহিউদ্দীন- শাহেদা দম্পতীর একমাত্র ছেলে মহিবুল হাসান চৌধুরী নওফেল।  ১৯৮৭ সালে মহিউদ্দিন চৌধুরী হাসিনা মহিউদ্দিনকে বিয়ে করেন। মহিউদ্দীন- হাসিনা দম্পতীর একমাত্র ছেলে বোরহানুল হাসান চৌধুরী।   মৃত্যু  এবিএম মহিউদ্দীন চৌধুরী ১৫ ডিসেম্বর ২০১৭ সালে রাত ৩:৩০ মিনিটে চট্টগ্রামের ম্যাক্স হাসপাতালে মৃত্যুবরণ করেন।   তথ্যসূত্র   বিষয়শ্রেণী:১৯৪৪-এ জন্ম বিষয়শ্রেণী:২০১৭-এ মৃত্যু বিষয়শ্রেণী:চট্টগ্রাম জেলার রাজনীতিবিদ বিষয়শ্রেণী:চট্টগ্রাম সিটি কর্পোরেশনের মেয়র বিষয়শ্রেণী:মুক্তিবাহিনীর কর্মকর্তা বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ আওয়ামী লীগের রাজনীতিবিদ
ব্যবহার  এই টেমপ্লেটটি ডিজিজেস ডাটাবেজে একটি সুনির্দিষ্টিত সংখ্যায়িত বহিঃসংযোগ তৈরিতে ব্যবহার করা যায়।  টেমপ্লেটটি নিম্নরূপে ব্যবহার করা যায়:   ##### হলো ডিডিবির পাতার নম্বর  পাতার নাম হলো ডিডিবি সংযোগে সংখ্যার সাথে নাম প্রদর্শনের জন্য ঐচ্ছিক পরামিতি  প্রদর্শনের পছন্দ হলো বিভিন্নভাবে টেমপ্লেট প্রদর্শনের একটি পরামিতি  পরামিতিটি ব্যবহার না করা হলে বা খালি রাখা হলে ডাটাবেজের নাম সম্পূর্ণরূপে দেখাবে  plain ব্যবহার করা হলে উইকিপিডিয়া নিবন্ধে সংযোগবিহীন ডাটাবেজের নাম প্রদর্শন করবে  shortlink ব্যবহার করা হলে সংযোগসহ ডাটাবেজের সংক্ষিপ্ত নাম প্রদর্শন করবে  short ব্যবহার করা হলে সংযোগবিহীন সংক্ষিপ্ত নাম প্রদর্শন করবে  none ব্যবহার করা হলে টেমপ্লেট ডাটাবেজের নাম প্রদর্শন করবে না   উদাহরণ    →    →    →    →    →    →    →    →
thumb|মোনা লিসা, লিওনার্দো দা ভিঞ্চি, আনুমানিক ১৫০৩-০৬ - তেলরঙে আঁকা একটি চিত্রের উদাহরণ।|alt=Painting is a portrait of a lady smiling subtly with her hands crossed. She has smooth, white skin and is centered against a landscape background.  তেলরঙ বা তৈলচিত্র হলো এমন একটি শিল্প মাধ্যম যেখানে রঞ্জক পদার্থের সাথে বাইন্ডার বা বন্ধনী হিসেবে শোষক তেল ব্যবহার করা হয়। সাধারণত ব্যব্যহৃত শোষক তেলের মধ্যে রয়েছে তিসির তেল, পোস্তদানা তেল, আখরোট তেল ও কুসুম ফুলের তেল। তেলের সঠিক নির্বাচন তৈলচিত্রে অনেক ভূমিকা পালন করে, যেমন চিত্রকর্মটি কতোটা হলদে হবে বা কতো দ্রুত শুকিয়ে যাবে তা তেলের উপরই নির্ভরশীল। রঙের উজ্জ্বলতার দিকে লক্ষ করলে কিছু পার্থক্য দেখা যায় যা তেলের প্রকৃতির উপর নির্ভরশীল। একজন শিল্পী নির্দিষ্ট রঞ্জক এবং আকাঙ্ক্ষিত কর্মফল পেতে একই চিত্রকর্মে বিভিন্ন তেল ব্যবহার করতে পারেন। মাধ্যমের উপর নির্ভর করে রঙসমূহ এক বিশেষ সামঞ্জস্য লাভ করে। চিত্রকর্মের উজ্জ্বল বার্নিশ ও পালিশের জন্য তেলকে এক প্রকার রজনের সাথে ফোটানো হয়ে থাকে। রজন হিসেবে পাইন বা দেবদারু গাছের রজন অথবা লবান ব্যবহৃত হয়।  যদিও পঞ্চম ও দশম শতাব্দীর মধ্যবর্তী সময়ে পশ্চিম আফগানিস্তানে ভারতীয় এবং চীনা চিত্রশিল্পীরা বৌদ্ধ ধর্মের চিত্রকর্মে তেল রঙের ব্যবহার করে থাকলেও, এটি ১৫ শতকের আগে প্রসার লাভ করেনি। তেল রঙের অনুশীলন মধ্যযুগের দিকে পশ্চিমাভিমুখ হয়। অবশেষে তেল রঙের সুবিধাগুলো ব্যাপকভাবে পরিচিত হয়ে ওঠায় এটি শিল্পকর্ম তৈরির প্রধান মাধ্যমে পরিণত হয়। এ পরিবর্তন শুরু হয় উত্তর ইউরোপে নেদ্যারল্যান্ডীয় চিত্রকর্মের মাধ্যমে, এবং রেনেসাঁর প্রসারের সাথে সাথে তৈলচিত্র কৌশল প্রায় সম্পূর্ণরূপে ইউরোপের বেশিরভাগ দেশেই টেম্পেরার স্থান গ্রহণ করে।  সাম্প্রতিককালে, নতুন এক প্রকার তেল রঙ প্রাধান্য পাচ্ছে, যা পানিতে মিশ্রনীয়। এটি গতানুগতিক তেলরঙকে কিছু্ পরিমাণে প্রতিস্থাপিতও করেছে। পানিতে দ্রবণীয় রঙে এক প্রকার তরল থাকে, যা রঙটিকে থিনার ছাড়া পানির সাহায্যে পাতলা করতে সক্ষম। এর ফলে রঙটি সাধারণ তেলরঙের চেয়ে দ্রুত শুকায়। সাধারণত তেলরঙ যেখানে ১ থেকে ৩ সপ্তাহে শুকায় সেখানে পানিতে দ্রবণীয় এই তেলরঙ ১ থেকে ৩ দিনেই শুকিয়ে যায়।   তথ্যসূত্র   আরো পড়ুন    Chieffo, Clifford T.:Contemporary Oil Painter's Handbook, Prentice Hall, 1976.  The Artist's Handbook of Materials and Techniques, comprehensive reference book by Ralph Mayer (1940)  বিষয়শ্রেণী:দৃশ্যকলা মাধ্যম   বিষয়শ্রেণী:তৈলচিত্র
সুরাট মেট্রো একটি দ্রুতগামী গণপরিবহন ব্যবস্থা, যা গুজরাতেরাট শহরের জন্য প্রস্তাবিত। কেন্দ্রীয় সরকার ১১ মার্চ ২০১৯ সালে সুরাট মেট্রো রেল প্রকল্পের অনুমোদন দিয়েছে, যার মধ্যে ২ টি মেট্রো রেল  করিডোর রয়েছে এবং মেট্রো করিডোর দুটির মোট দৈর্ঘ্য ৪০.৩৫ কিলোমিটার। প্রকল্পটিতে ৫ বছরের মধ্যে আনুমানিক খরচ হবে ১২,০২০.৩২ কোটি টাকা। উন্নয়ন  আগস্ট ২০১২ সালে, সুরাট পৌর কর্পোরেশন (এসএমসি) মেট্রো প্রকল্পের জন্য চারটি রেল রুট প্রস্তাব করেছিল।"SMC to check feasibility of four Metro routes". DNA India. 2 August 2012. Retrieved 7 August 2012. ২০১৭ সালের জানুয়ারিতে গুজরাত সরকার দুটি করিডোড অনুমোদন করেছিল। করিডোর দুটি হল- সার্থানা, ভারাচহ থেকে ড্রিম সিটি (২২ কিলোমিটার বা ১৪ মাইল) এবং বৈশান ডিপো থেকে সারলি (১৮ কিলোমিটার বা ১১ মাইল) পর্যন্ত বিস্তৃত।  অবস্থা   ০৯ মার্চ ২০১৯: পাবলিক ইনভেস্টমেন্ট বোর্ড (পিআইবি) ১২ হাজার কোটি টাকার সুরাট মেট্রো রেল প্রকল্পের অনুমোদন দেয়। ১১ মার্চ ২০১৯: কেন্দ্রীয় সরকার কর্তৃক অনুমোদিত হয় ৪০.৫৫ কিলোমিটারের সুরাট মেট্রো রেল প্রকল্প।  তথ্যসূত্র  বহিঃসংযোগ  বিষয়শ্রেণী:ভারতে প্রস্তাবিত দ্রুতগামী গণপরিবহন ব্যবস্থা বিষয়শ্রেণী:ভারতে স্ট্যান্ডার্ড গেজ রেলওয়ে
রস কাউন্টি ফুটবল ক্লাব (সাধারণত রস কাউন্টি এফসি নামে পরিচিত) হচ্ছে ডিংওয়াল ভিত্তিক একটি স্কটিশ পেশাদার ফুটবল ক্লাব। এই ক্লাবটি বর্তমানে স্কটল্যান্ডের শীর্ষ স্তরের ফুটবল লীগ স্কটিশ প্রিমিয়ারশিপে খেলে। এই ক্লাবটি ১৯২৯ সালে প্রতিষ্ঠিত হয়েছে। রস কাউন্টি এফসি তাদের সকল হোম ম্যাচ ডিংওয়ালের ভিক্টোরিয়া পার্কে খেলে থাকে; যার ধারণক্ষমতা হচ্ছে ৬,৫৪১। বর্তমানে এই ক্লাবের ম্যানেজারের দায়িত্ব পালন করছেন স্টিভেন ফার্গুসন ও স্টুয়ার্ট কেটলওয়েল এবং সভাপতির দায়িত্ব পালন করছেন রয় ম্যাকগ্রেগর। স্কটিশ রক্ষণভাগের খেলোয়াড় মার্কাস ফ্রেসার এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, রস কাউন্টি এফসি এপর্যন্ত ৮টি শিরোপা জয়লাভ করেছে; যার মধ্যে ২টি স্কটিশ দ্বিতীয় স্তরের লীগ, ১টি স্কটিশ দ্বিতীয় বিভাগ, ১টি স্কটিশ তৃতীয় বিভাগ, ১টি স্কটিশ লীগ কাপ এবং ৩টি স্কটিশ চ্যালেঞ্জ কাপ শিরোপা রয়েছে।  অর্জন লীগ  প্রথম বিভাগ/চ্যাম্পিয়নশিপ (২য় স্তর)  চ্যাম্পিয়ন (২): ২০১১–১২, ২০১৮–১৯  দ্বিতীয় বিভাগ (৩য় স্তর)  চ্যাম্পিয়ন (১): ২০০৭–০৮  তৃতীয় বিভাগ (৪র্থ স্তর)  চ্যাম্পিয়ন (১): ১৯৯৮–৯৯  স্কটিশ কাপ  রানার-আপ (১): ২০০৯–১০  স্কটিশ লীগ কাপ:  চ্যাম্পিয়ন (১): ২০১৫–১৬  চ্যালেঞ্জ কাপ  চ্যাম্পিয়ন (৩): ২০০৬–০৭, ২০১০–১১, ২০১৮–১৯  রানার-আপ (২): ২০০৪–০৫, ২০০৮–০৯  তথ্যসূত্র  বহিঃসংযোগ      বিষয়শ্রেণী:রস কাউন্টি ফুটবল ক্লাব বিষয়শ্রেণী:স্কটিশ প্রিমিয়ারশিপ ক্লাব বিষয়শ্রেণী:স্কটল্যান্ডের ফুটবল ক্লাব বিষয়শ্রেণী:১৯২৯-এ স্কটল্যান্ডে প্রতিষ্ঠিত বিষয়শ্রেণী:১৯২৯-এ প্রতিষ্ঠিত ফুটবল ক্লাব
ফ্রেম| স্কাল-ব্জাং-থুব-ব্স্তান-দ্বাং-ফ্যুগ () (১৮৫৬-১৯১৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা ছিলেন।   সংক্ষিপ্ত জীবনী  স্কাল-ব্জাং-থুব-ব্স্তান-দ্বাং-ফ্যুগ ১৮৫৬ খ্রিষ্টাব্দে তিব্বতের স্দে-দ্গে () অঞ্চলের ব্ক্রা-শিস-ল্হা-লুং () নামক স্থানে জন্মগ্রহণ করেন। তার পিতার নাম ছিল গ্ঝান-ফান-দ্গে-লেগ্স-'ব্যুং-গ্নাস () এবং মাতার নাম ছিল গ্ঝান-ফান-ছোস-'ত্শো ()। জন্মের পর তার নাম রাখা হয় দ্বাং-ছেন-স্তোব্স-র্গ্যাস ()। চার বছর বয়সে তাকে ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো () নামক তৃতীয় 'জাম-দ্ব্যাংস-ব্ঝাদ-পা () উপাধিধারী বৌদ্ধ লামার পুনর্জন্ম রূপে চিহ্নিত করা হয়। শেস-রাব-র্গ্যা-ম্ত্শো নামক এক ভিক্ষু তাকে শিক্ষার্থীর শপথ প্রদান করেন ও তার নতুন নাম রাখেন স্কাল-ব্জাং-থুব-ব্স্তান-দ্বাং-ফ্যুগ। কুড়ি বছর বয়সে তিনি লাসা শহরে যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে চার বছর শিক্ষালাভ করেন ও এই সময় ভিক্ষুর শপথ লাভ করেন। ১৮৭৯ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের () একটি হেবজ্র তন্ত্র মহাবিদ্যালয় স্থাপন করেন এবং ১৮৮৩ খ্রিষ্টাব্দে এই বিহারের প্রধানের দায়িত্ব লাভ করেন। ১৮৯৮ খ্রিষ্টাব্দে তিনি বেজিং যাত্রা করেন। ১৯০৩ খ্রিষ্টাব্দে তিনি আমদো অঞ্চলে ফিরে এসে দ্গা'-ল্দান-ছোস-'ফেল-লিং বৌদ্ধবিহার স্থাপন করেন। পরবর্তীকালে তিনি নবম পাঞ্চেন লামার নিকট শিক্ষালাভ করেন।   তথ্যসূত্র      বিষয়শ্রেণী:১৮৫৬-এ জন্ম বিষয়শ্রেণী:১৯১৬-এ মৃত্যু বিষয়শ্রেণী:জাম্যাং ঝেপা বিষয়শ্রেণী:লাব্রাং ত্রিপা
কে সরস্বতী আম্মা (১৪ই এপ্রিল ১৯১৯ - ২৬শে ডিসেম্বর ১৯৭৫) একজন মালয়ালম নারীবাদী লেখিকা ছিলেন যাঁর ছোট গল্পগুলি বেশ কয়েকটি আমেরিকান গ্রন্থে অনুবাদিত হয়ে সংকলিত হয়েছে। সমালোচক জ্যান্সি জেমসের মতে, "কেরালার নারীদের লেখার পুরো ইতিহাসে, নারী প্রতিভাকে ইচ্ছাকৃতভাবে অবহেলার সবচেয়ে দুঃখজনক ঘটনা হলেন সরস্বতী আম্মা।"   সাহিত্যিক জীবন  কে সরস্বতী আম্মার প্রথম ছোটগল্পটি ১৯৩৮ সালে প্রকাশিত হয়েছিল, তারপরে তাঁর ১২টি ছোটগল্প, একটি উপন্যাস এবং একটি নাটক প্রকাশিত হয়েছে। ১৯৫৮ সালে, পুরুষমরিল্লাথা লোকম নামে একটি প্রবন্ধের বই প্রকাশিত হয়েছিল। সেই সময়ে তাঁকে 'পুরুষ বিদ্বেষী' বলে ডাকা হয়েছিল, কিন্তু পরে নারীবাদী পণ্ডিতরা তাঁকে স্বীকৃতি দিয়েছেন।  ইণ্ডিয়ান জার্নাল অফ জেণ্ডার স্টাডিজে, জে দেবিকা তাঁর 'বিয়ণ্ড কুলীন অ্যাণ্ড কুলটা: দ্য ক্রিটিক অফ জেণ্ডার ডিফারেন্স ইন দ্য রাইটিংস অফ কে সরস্বতী আম্মা' এই শিরোনামের নিবন্ধে, কে সরস্বতী আম্মার লেখাগুলি পুনরায় পাঠ করেন। কে সরস্বতী আম্মাকে তিনি বর্ণনা করেছেন "একজন লেখক যিনি মালয়ালী সাহিত্য মহাবিশ্বের মধ্যে প্রান্তিক এবং একজন সংশোধনাতীত মানব-বিদ্বেষী হিসাবে চিহ্নিত।" দেবিকা তাঁর গবেষণাপত্রটিকে "২০ শতকের প্রথম দিকের মালয়ালী জনসমাবেশে আধুনিক লিঙ্গ নিয়ে বিতর্কে গৃহীত অবস্থানের সাথে জড়িত থাকার জন্য তাঁর লেখা পড়ার প্রচেষ্টা" বলে মনে করেন।  সরস্বতী আম্মার কথাসাহিত্যের একটি বাছাই, যার কিছু অংশ ইংরেজিতে অনুবাদ করা হয়েছে, সেটি স্টোরিজ ফ্রম এ ফরগটেন ফেমিনিস্ট শিরোনামে প্রকাশিত হয়েছিল। মুখবন্ধে, জ্যান্সি জেমস বলেছেন, "গল্পগুলিতে তিনি পুরুষদের সম্পর্কে এবং প্রেম সম্পর্কে মহিলাদের বিভ্রমকে ভেঙে দিয়েছিলেন এবং পুরুষতন্ত্র ও ঐতিহ্যকে তিক্তভাবে আক্রমণ করেছিলেন, তাঁকে একজন কঠোর নারীবাদী হওয়ার খ্যাতি প্রদান করেছিলেন।"   কাজ  উপন্যাস      প্রেমভাজনম (প্রিয়) - - ১৯৪৪  নাটক   দেবদূত (মেসেঞ্জার অফ গড) -১৯৪৫  ছোট গল্প   পোন্নুমকুদম (সোনার পাত্র) - - ১৯৪৬  স্ত্রীজন্ম (একজন মহিলা হিসাবে জন্ম) - ১৯৪৬  কীজজীবনক্কারি (পরাধীন মহিলা)- ১৯৪৯  কলামন্দিরম (শিল্পের মন্দির) - ১৯৪৯  পেনবুদ্ধি (নারীদের বুদ্ধি) - ১৯৫১  কানাথা মাথিল (মোটা দেয়াল) - ১৯৫৩  প্রেম পরীক্ষম (প্রেমের পরীক্ষা) - ১৯৫৫  চুভান্না পুক্কাল (লাল ফুল) - ১৯৫৫  চোলামারাঙ্গল (ছায়াযুক্ত গাছ) - ১৯৫৮  প্রবন্ধ সংগ্রহ   পুরুষনামারিল্লাথা লোকম (পুরুষ ছাড়া বিশ্ব) - ১৯৫৮  মরণোত্তর প্রকাশিত   একজন বিস্মৃত নারীবাদীর গল্প  তথ্যসূত্র   বিষয়শ্রেণী:কেরলের লেখিকা বিষয়শ্রেণী:মালয়ালম ভাষার লেখক বিষয়শ্রেণী:২০শ শতাব্দীর ভারতীয় নাট্যকার বিষয়শ্রেণী:ভারতীয় নারী নাট্যকার বিষয়শ্রেণী:২০শ শতাব্দীর ভারতীয় প্রাবন্ধিক বিষয়শ্রেণী:ভারতীয় নারী ছোটগল্পকার বিষয়শ্রেণী:২০শ শতাব্দীর ছোটগল্পকার বিষয়শ্রেণী:ভারতীয় নারী ঔপন্যাসিক বিষয়শ্রেণী:ভারতীয় নারীবাদী লেখক বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:১৯৭৫-এ মৃত্যু বিষয়শ্রেণী:১৯১৯-এ জন্ম
এরিক রেমন্ড (জন্ম ৪ঠা ডিসেম্বর, ১৯৫৭) উন্মুক্তসোর্স আন্দোলনের অন্যতম প্রধান নেতা। তার "ক্যাথেড্রাল ও বাজার" কে উন্মুক্তসোর্স আন্দোলনের সবচেয়ে গুরুত্বপূর্ণ রচনাগুলির মধ্যে একটি ধরা হয়। তিনি রগুলাইক গেম নেটহ্যাক এর জন্য একটি গাইডবুক লিখেছেন।    তথ্যসূত্র   বিষয়শ্রেণী:কম্পিউটার প্রোগ্রামার বিষয়শ্রেণী:মার্কিন ব্লগার বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি বিষয়শ্রেণী:পেনসিলভেনিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর মার্কিন অ-কল্পকাহিনী লেখক
আমরা খান () একজন পাকিস্তানি রাজনীতিবিদ ও সংসদ সদস্য। তিনি ২০১৩-২০১৮ পর্যন্ত পাকিস্তান জাতীয় পরিষদের সদস্য ছিলেন।  তিনি ফলিত মনোবিজ্ঞানে বিষয়ে স্নাতকোত্তর ডিগ্রিধারী ছিলেন এবং ক্লিনিক্যাল সাইকোলজি বিষয়ে স্নাতকোত্তর ডিপ্লোমা করেন।  তিনি ২০১৩ পাকিস্তানের সাধারণ নির্বাচনে পাঞ্জাব থেকে নারীদের জন্য সংরক্ষিত আসনে পাকিস্তান মুসলিম লিগ (এন) এর প্রার্থী হিসাবে পাকিস্তানের জাতীয় পরিষদের সদস্য নির্বাচিত হয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পাকিস্তান মুসলিম লিগের (এন) রাজনীতিবিদ বিষয়শ্রেণী:পাঞ্জাবি ব্যক্তি বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:পাকিস্তান জাতীয় পরিষদের মহিলা সদস্য বিষয়শ্রেণী:২১শ শতাব্দীর নারী রাজনীতিবিদ বিষয়শ্রেণী:২১শ শতাব্দীর পাকিস্তানি নারী রাজনীতিবিদ বিষয়শ্রেণী:পাঞ্জাব প্রাদেশিক পরিষদের সদস্য ২০২৪-২০২৯
মাত্তি সরফাতি হারকাভি (, জন্ম ১৩ আগস্ট ১৯৬২) একজন ইসরায়েলি রাজনীতিবিদ যিনি বর্তমানে ইয়েশ আতিদের জন্য নেসেটের সদস্য হিসাবে কাজ করছেন।   জীবনী  সারফাতি হারকাভি জেরুজালেমের হিব্রু বিশ্ববিদ্যালয় থেকে বিএসসি এবং পিএইচডি অর্জন করেন এবং হাজেরা জেনেটিক্সে উদ্ভিদ জেনেটিসিস্ট হিসেবে কাজ করেন।Women cheered for election victories, but men are still over 95% of mayors The Times of Israel, 1 November 2018 তিনি ২০১১ সালে ইওভ আঞ্চলিক পরিষদের মেয়র হন, Matti Sarfatii Harcavi Gesher Leaders এবং ২০১৮ সালের পৌরসভা নির্বাচনে বিনা প্রতিদ্বন্দ্বিতায় পুনরায় নির্বাচিত হন।  ২০২২ সালের নেসেট নির্বাচনের আগে সরফতি হরকাভি ইয়েশ আতিদের তালিকায় অষ্টাদশ স্থানে ছিলেন।שומרים על הנבחרת המוכרת: רשימת יש עתיד לכנסת הבאה נחשפת Israel HaYom, 13 September 2022 তিনি নেসেটে নির্বাচিত হন কারণ দলটি ২৪টি আসন জিতেছিল।   তথ্যসূত্র   বহিঃসংযোগ  বিষয়শ্রেণী:ইহুদি ইসরায়েলি রাজনীতিবিদ বিষয়শ্রেণী:নেসেটের নারী সদস্য বিষয়শ্রেণী:নেসেটের সদস্য ২০২২-২০২৬ বিষয়শ্রেণী:ইয়েশ আতিদের রাজনীতিবিদ বিষয়শ্রেণী:ইসরায়েলের মেয়র বিষয়শ্রেণী:জেরুসালেমের হিব্রু বিশ্ববিদ্যালয়ের শিক্ষক বিষয়শ্রেণী:জেরুসালেমের হিব্রু বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি
ছানা ক্ষীর () হল পূর্ব ভারতের উপকূলীয় শহর ওড়িশার এক ধরনের মিষ্টান্ন জাতীয় খাবার।   উপাদান  ছানা ক্ষীর তৈরির মূল উপাদান হল দুধ থেকে তৈরি করা ছানা, চিনি, ঘি, পরিষ্কার মাখন বা উদ্ভিজ্জ তেল এবং সামান্য পরিমাণ বাদাম।   প্রস্তুতপ্রণালী  ছানার পনির ক্রমাগত জ্বালিয়ে তৈরি করা হয় ছানা ক্ষীর। ছানার পনির ভাজার জন্য সাধারণত ঘি, পরিষ্কার মাখন বা উদ্ভিজ্জ তেল ব্যবহার করা হয়। কিছুক্ষন জ্বালিয়ে পনিরের টুকরাগুলো দুধ এবং চিনিতে মেশানো হয়। এরপরে দুধ ও চিনি মেশানো টুকরাগুলো আরও কিছুসময় জ্বালানো হয়। এভাবে কিছু সময় জ্বালিয়ে প্রায় জমাট বাঁধা একটি মিশ্রণ তৈরি করা হয়। এরপর ওই মিশ্রনে এলাচ এবং বাদাম দিয়ে পরিবেশন করা হয়।   আরও দেখুন   রসগোল্লা  ছানার জিলাপি  ছানামুখী  ছানাবড়া   তথ্যসূত্র   বিষয়শ্রেণী:ওড়িয়া রন্ধনশৈলী বিষয়শ্রেণী:ভারতীয় মিষ্টান্ন বিষয়শ্রেণী:ভারতীয় পনিরের পদ
নাওরিয়া পাখাংলাকপা () ভারতের মণিপুর রাজ্যের পশ্চিম ইম্ফল জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে নাওরিয়া পাখাংলাকপা শহরের জনসংখ্যা হল ৬৬১৯ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৭৯%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে নাওরিয়া পাখাংলাকপা এর সাক্ষরতার হার বেশি। এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:মণিপুরের শহর ও নগর বিষয়শ্রেণী:ইম্ফল পশ্চিম জেলার শহর ও নগর